CELEX: 32017R1261
Language: sk
Date: 2017-07-12 00:00:00
Title: Nariadenie Komisie (EÚ) 2017/1261 z 12. júla 2017, ktorým sa mení nariadenie (EÚ) č. 142/2011, pokiaľ ide o alternatívnu metódu spracovania určitých kafilerických tukov (Text s významom pre EHP )

13.7.2017   
            
            
               SK
            
            
               Úradný vestník Európskej únie
            
            
               L 182/31
            
         NARIADENIE KOMISIE (EÚ) 2017/1261
   z 12. júla 2017,
   ktorým sa mení nariadenie (EÚ) č. 142/2011, pokiaľ ide o alternatívnu metódu spracovania určitých kafilerických tukov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu a ktorým sa zrušuje nariadenie (ES) č. 1774/2002 (1), a najmä na jeho článok 20 ods. 11 písm. a),
   keďže:
   
               (1)
            
            
               Nariadením Komisie (EÚ) č. 142/2011 (2) sa stanovujú pravidlá vykonávania nariadenia (ES) č. 1069/2009 vrátane postupov prijatia alternatívnej metódy spracovania.
            
         
               (2)
            
            
               Na základe žiadosti príslušného orgánu Fínska o povolenie alternatívnej metódy použitia alebo odstránenia vedľajších živočíšnych produktov alebo odvodených produktov v zmysle článku 20 nariadenia (ES) č. 1069/2009 uverejnil Európsky úrad pre bezpečnosť potravín (EFSA) vedecké stanovisko k používaniu kontinuálnej viacstupňovej katalytickej hydrogenácie na spracovanie kafilerických živočíšnych tukov (kategória 1) (3). Ide o metódu, ktorú možno použiť na výrobu nafty, leteckého paliva, propánu a benzínu z obnoviteľných zdrojov. Úrad EFSA túto metódu posúdil ako bezpečnú alternatívnu metódu spracovania kafilerických tukov kategórie 1, preto možno uvedené produkty vyhlásiť za koncový bod vo výrobnom reťazci.
            
         
               (3)
            
            
               Príloha IV k nariadeniu (EÚ) č. 142/2011 by sa preto mala zodpovedajúcim spôsobom zmeniť.
            
         
               (4)
            
            
               Odvodené produkty, ktoré sú výsledkom spracovania materiálov kategórie 1 a 2, sa majú trvalo označiť, aby sa zaručila ich vysledovateľnosť a zabránilo ich vstupu do potravinového a krmivového reťazca. V prílohe VIII k nariadeniu (EÚ) č. 142/2011 sa uvádzajú požiadavky na označovanie uvedených odvodených produktov. V súlade s bodom 3 písm. e) kapitoly V prílohy VIII k uvedenému nariadeniu sa označovanie nevyžaduje v prípade obnoviteľných palív uvedených v časti J oddielu 2 kapitoly IV prílohy IV k uvedenému nariadeniu.
            
         
               (5)
            
            
               Keďže sa použitím metódy viacstupňovej katalytickej hydrogenácie na spracovanie kafilerických živočíšnych tukov (kategória 1) znižujú riziká pre zdravie zvierat a verejné zdravie rovnako efektívne ako použitím metódy stanovenej v časti J oddielu 2 kapitoly IV prílohy IV k nariadeniu (EÚ) č. 142/2011, mala by sa takisto vyňať z požiadaviek na označovanie, a to doplnením odkazu na túto metódu v bode 3 písm. e) kapitoly V prílohy VIII k uvedenému nariadeniu.
            
         
               (6)
            
            
               Príloha VIII k nariadeniu (EÚ) č. 142/2011 by sa preto mala zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   V článku 3 nariadenia (EÚ) č. 142/2011 sa dopĺňa toto písmeno k):
   
      
                  „k)
               
               
                  nafta, letecké palivo, propán a benzín z obnoviteľných zdrojov, ktoré spĺňajú osobitné požiadavky na produkty viacstupňovej katalytickej hydrogenácie na výrobu obnoviteľných palív stanovené v písmene f) bodu 2 v oddiele 3 kapitoly IV prílohy IV.“
               
            
   Článok 2
   Prílohy IV a VIII k nariadeniu (EÚ) č. 142/2011 sa menia v súlade s textom uvedeným v prílohe k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 300, 14.11.2009, s. 1.
   
      (2)  Nariadenie Komisie (EÚ) č. 142/2011 z 25. februára 2011, ktorým sa vykonáva nariadenie Európskeho parlamentu a Rady (ES) č. 1069/2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu, a ktorým sa vykonáva smernica Rady 97/78/ES, pokiaľ ide o určité vzorky a predmety vyňaté spod povinnosti veterinárnych kontrol na hraniciach podľa danej smernice (Ú. v. EÚ L 54, 26.2.2011, s. 1).
   
      (3)  Vestník EFSA (EFSA Journal) (2015) 13(11): 4307.
   
      PRÍLOHA
      Prílohy IV a VIII k nariadeniu (EÚ) č. 142/2011 sa menia takto:
      
                  1.
               
               
                  V prílohe IV sa kapitola IV mení takto:
                  
                              a)
                           
                           
                              V oddiele 1 sa odsek 1 písm. d) nahrádza takto:
                              
                                          „d)
                                       
                                       
                                          obnoviteľné palivá vyrobené z kafilerických tukov získané z materiálov kategórie 1 a kategórie 2 v súlade s bodmi J a L.“
                                       
                                    
                        
                              b)
                           
                           
                              V oddiele 2 sa dopĺňa tento bod L:
                              „L.   Viacstupňová katalytická hydrogenácia na výrobu obnoviteľných palív
                              1.   Vstupný materiál
                              Pri tomto procese sa môžu použiť tieto materiály:
                              
                                          a)
                                       
                                       
                                          kafilerické tuky získané z materiálu kategórie 1, ktoré boli spracované metódou spracovania 1 (tlaková sterilizácia);
                                       
                                    
                                          b)
                                       
                                       
                                          kafilerické tuky a rybí olej v súlade s bodom J ods. 1 písm. a) tohto oddielu.
                                       
                                    2.   Spracovateľská metóda
                              
                                          a)
                                       
                                       
                                          Kafilerický tuk musí prejsť predbežnou úpravou, ktorá pozostáva minimálne z bielenia vstupného materiálu vrátane kafilerických tukov kyselinou za prítomnosti bieliacej hlinky, a následným odstránením použitej bieliacej hlinky a nerozpustných nečistôt filtráciou.
                                          Pred touto úpravou môže byť kafilerický tuk zbavený živíc buď kyselinou a/alebo roztokom lúhu s úmyslom odstrániť nečistoty z kafilerického tuku tvorbou živíc a následne oddelením týchto živíc centrifugáciou.
                                       
                                    
                                          b)
                                       
                                       
                                          Predbežne upravené materiály sa musia podrobiť procesu hydrogenácie, ktorý pozostáva z katalytickej hydrogenácie, stripovania a z následnej izomerizácie.
                                          Materiály musia byť aspoň 20 minút pod tlakom najmenej 30 barov pri minimálnej teplote 265 °C.“
                                       
                                    
                        
                              c)
                           
                           
                              V oddiele 3 odseku 2 sa dopĺňa toto písmeno f):
                              
                                          „f)
                                       
                                       
                                          po viacstupňovej katalytickej hydrogenácii na výrobu obnoviteľných palív sa môžu:
                                          
                                                      i)
                                                   
                                                   
                                                      nafta, letecké palivo, propán a benzín z obnoviteľných zdrojov, ktoré sú výsledkom tohto procesu, používať ako palivo bez obmedzení v zmysle tohto nariadenia (koncový bod);
                                                   
                                                
                                                      ii)
                                                   
                                                   
                                                      kal s obsahom živíc a použitá bieliaca hlinka z predbežnej úpravy podľa bodu L ods. 2 písm. a) oddielu 2:
                                                      
                                                                  —
                                                               
                                                               
                                                                  odstrániť v súlade s článkom 12 písm. a) alebo b) nariadenia (ES) č. 1069/2009,
                                                               
                                                            
                                                                  —
                                                               
                                                               
                                                                  odstrániť zakopaním na schválenej skládke,
                                                               
                                                            
                                                                  —
                                                               
                                                               
                                                                  premeniť na bioplyn za predpokladu, že rezíduá digescie z transformácie na bioplyn sa odstránia spaľovaním, spoluspaľovaním alebo zakopaním na schválenej skládke,
                                                               
                                                            
                                                                  —
                                                               
                                                               
                                                                  použiť na technické účely uvedené v článku 36 písm. a) bode i) nariadenia (ES) č. 1069/2009.“
                                                               
                                                            
                                                
                                    
                        
            
                  2.
               
               
                  V prílohe VIII kapitole V sa bod 3 písm. e) nahrádza takto:
                  
                              „e)
                           
                           
                              obnoviteľné palivá vyrobené z kafilerických tukov, ktoré sú získané z materiálov kategórie 1 a kategórie 2 v súlade s bodmi J a L v oddiele 2 kapitoly IV prílohy IV.“